Efter knap en måneds efterforskning er Nordjyllands Politi klar med deres konklusion af en voldtægstanmeldelse lavet i slutningen af april i år. En ung kvinde anmeldte, at hun på vej hjem fra byen tidligt om morgenen blev udsat for en voldtægt omkring Kastetvej i Vestbyen. Kvinden, som anmeldte voldtægten, forklarede, at hun var blev væltet omkuld på gaden. Men på baggrund af afhøringer, nærmere undersøger og videomateriale kan Nordjyllands Politi nu konkludere, at der ikke er sket en voldtægt. - Vi har efterforsket anmeldelsen grundigt. Vi har gennemført afhøringer og foretaget en række undersøgelser i især Vestbyen samt indhentet videomateriale, forklarer vicepolitiinspektør ved Nordjyllands Politi, Frank Olsen, der er ansvarlig for Nordjyllands Politis efterforskning. Det er på grundlaget af det efterforskningsarbejde, at politiet kan komme frem til konklusionen, at anmelderen ikke er blevet udsat for en voldtægt. - Efterforskningen af denne anmeldelse er derfor afsluttet, og af hensynet til tavshedspligten kan jeg ikke oplyse yderligere om den konkrete sags nærmere omstændigheder, siger Frank Olsen. Nordjyllands Politi fastslår, at borgerne i området i Vestbyen i Aalborg ikke skal frygte en gerningsmand på fri fod i sagen.

Referat:
Nordjyllands Politi har i forbindelse med efterforskningen af en voldtægt i Aalborgs Vestbyen fundet frem til, at ingen voldtægt har fundet sted.